CELEX: 62019TN0850
Language: et
Date: 2019-12-13 00:00:00
Title: kohtuasi T-850/19: 13. detsembril 2019 esitatud hagi – Kreeka Vabariik versus komisjon

2.3.2020   
            
            
               ET
            
            
               Euroopa Liidu Teataja
            
            
               C 68/43
            
         
      13. detsembril 2019 esitatud hagi – Kreeka Vabariik versus komisjon
      (kohtuasi T-850/19)
      (2020/C 68/52)
      Kohtumenetluse keel: kreeka
      
         Pooled
      
      
         Hageja: Kreeka Vabariik (esindajad: E. Tsaousi, E. Leftheriotou ja A. Vasilopoulou)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Komisjoni 7. oktoobri rakendusotsus C(2019) 7094 final, mis käsitleb meedet SA.39119 (2016/C) (ex 2015/NN) (ex 2014/CP), millega Kreeka Vabariik andis seoses 2007. aasta tulekahjudega intressitoetusi ja tagatisi, mis puudutab vaid põllumajandussektorit; ja
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kolm tühistamisväidet.
      
                  1.
               
               
                  Esimene väide, et puudub riigiabi ELTL artikli 107 lõike 1 tähenduses: neid tingimusi, mille puhul on riigiabi siseturuga kokkusobimatu, on valesti kohaldatud ja tõlgendatud; komisjon on tehtud faktivea, pole vaidlustatud otsust piisavalt põhjendatud ja on rikkunud õiguspärase ootuse põhimõtet.
               
            
                  2.
               
               
                  Teine väide, et vaidlusalune abi on siseturuga kokkusobiv, kuna see on abi, mis on suunatud loodusõnnetuste tekitatud kahju korvamiseks. ELTL artikli 107 lõike 2 punkti b on valesti tõlgendatud, on tehtud faktiviga ja põhjendus on puudulik.
               
            
                  3.
               
               
                  Kolmas väide, et vaidlustatud otsus on vastu võetud väljaspool komisjoni ratione temporis pädevust, mis on piiritletud määruse 2015/1589 (1) artiklis 17 ja oli varem määruse 659/1999 (2) artiklis 15, ning ühtlasi rikkudes õiguskindluse põhimõtet, eirates mõistlikku menetlustähtaega, kaitseõigusi ja hea halduse põhimõtet. Tagastamise nõudmine on vastuolus proportsionaalsuse ja õiguskindluse põhimõtetega.
               
            
         (1)  Nõukogu 13. juuli 2015. aasta määrus (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT 2015, L 248, lk 9).
      
         (2)  Nõukogu 22. märtsi 1999. aasta määrus (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (EÜT 1999, L 83, lk 1; ELT eriväljaanne 08/01, lk 339).